31. julija 2010 je Greene napravil velik korak naprej, saj si je s časom 48.12 priboril zlato medaljo na Evropskem prvenstvu 2010 v Barceloni. Sredi katalonske prestolnice je prikazal nekaj zelo prepričljivih predstav, saj je slavil tako v svoji predtekmovalni kot polfinalni skupini, dominanco je nato potrdil še v finalu. Drugouvrščenega, rojaka Rhysa Williamsa, je namreč prehitel za več kot pol sekunde. Greene je v začetku septembra 2010 odlično sezono kronal z zmago na Kontinentalnem pokalu v Splitu, Hrvaška, temu je nato 10. oktobra 2010 dodal še slavje na Igrah Commonwealtha v Delhiju, Indija.